סטודיו 60

סטודיו 60 (באנגלית: Studio 60 on the Sunset Strip) היא סדרת טלוויזיה אמריקאית מסוגת דרמה-קומית שנוצרה עבור NBC ונכתבה בעיקר על ידי אהרון סורקין. הסדרה עסקה בהפקת סדרת קומדיה בשידור חי בדומה ל"סאטרדיי נייט לייב". "סטודיו 60", שהופקה על ידי אולפני הטלוויזיה של האחים וורנר, שודרה בין ה-18 בספטמבר 2006 ל-28 ביוני 2007. ב-14 במאי 2007 NBC ביטלה את הסדרה לאחר עונה אחת בלבד (והפכה לסדרה היחידה של סורקין שלא שודרה יותר מעונה אחת). עשרים ושניים פרקים הופקו.
תקציר העלילה
הסדרה מתרחשת מאחורי הקלעים של תוכנית מערכונים קומית סאטירית המשודרת בשידור חי ברשת טלוויזיה אמריקאית בדיונית, שהפורמט שלה דומה לזה של סאטרדיי נייט לייב של רשת NBC. התוכנית בתוך תוכנית מנוהלת על ידי המפיקים בפועל מאט אלבי (מת'יו פרי) ודני טריפ (בראדלי ויטפורד). מאט משמש כתסריטאי הראשי ודני מפיק את התוכנית.
שחקנים ודמויות
     אודות הדמות  הערות   דני טריפ  מפיק לשעבר של "סטודיו 60", אשר מתבקש לחזור לתוכנית כשואו ראנר. הוא עובד בשיתוף פעולה הדוק עם מאט אלבי, חברו הוותיק. הוא מכור לסמים ואלכוהוליסט בגמילה.   מת'יו פרי  מאט אלבי  תסריטאי לשעבר של "סטודיו 60", אשר מתבקש לחזור לתוכנית כתסריטאי הראשי. הוא עובד בשיתוף פעולה הדוק עם דני טריפ, חברו הוותיק. מאט הוא בן-זוגה לשעבר של הרייט.   אמנדה פיט  ג'ורדן מקדיר    שרה פולסון  הרייט הייז      טום ג'טר          סטיבן ובר  ג'ק רודולף      קאל שאנלי   
עוד השתתפו בסדרה בתפקידי אורח (רשימה חלקית):

ביאורים

הפקה
פיתוח
באוגוסט 2003, דווח לראשונה כי אהרן סורקין, לאחר שעזב את "הבית הלבן" בתום עונתה הרביעית, מתעניין ביצירת סדרת טלוויזיה חדשה הקשורה ב-"סאטרדיי נייט לייב".

הסדרה, שבמהלך שלב הפיתוח שלה נקראה בשם הזמני "סטודיו 7 בשדרת הסאנסט", גרמה לרשתות NBC ו-CBS להיכנס באוקטובר 2005 לתחרות עזה על זכויות השידור של הסדרה, בסופה NBC השיגה את הזכויות והזמינה רשמית פיילוט לסדרה. בדצמבר 2005 דיווח TV Guide כי סורקין פנה למת'יו פרי, שכיכב בעבר בתפקיד אורח בסדרה "הבית הלבן", כאשר ליהוקו לפרויקט אושר רשמית בינואר 2006. ליהוקו של בראדלי ויטפורד הוכרז בפברואר 2006. על פי , הייתה זו הסדרה לה ציפו ביותר מפרסמים ורוכשי מדיה. גם ברשתות החברתיות הסדרה עוררה ציפיות רבות, וזכתה למספר האזכורים המקוונים הרב ביותר מבין כל הסדרות החדשות של שנת 2006.

מקורות השראה
סורקין שאב השראה מניסיונו האישי כתסריטאי כאשר יצר את הדמויות (למשל: מערכת היחסים בין הרייט לבין מאט הייתה מבוססת על מערכת היחסים שלו עם קריסטין צ'נוות', שגילמה את אנבת' שוט בסדרה "הבית הלבן"). בפרק הפיילוט של "סטודיו 60", אחת הסיבות לכך שמאט והרייט נפרדו הייתה החלטתה של הרייט להופיע בתוכנית "" כדי לקדם אלבום מוזיקה נוצרית שהוציאה. בשנת 2005, צ'נוות' הופיעה באופן דומה בתוכנית זו, מה שעורר תגובה שלילית מצד חלק ממעריציה בקרב הקהילה הגאה בגלל עמדותיו ההומופוביות של מגיש התוכנית פט רוברטסון. בניגוד למאט והרייט, סורקין וצ'נוות' מעולם לא עבדו יחד בסדרה "הבית הלבן". סורקין עזב את הסדרה לאחר העונה הרביעית, בעוד צ'נוות' הצטרפה לקאסט רק במהלך העונה השישית.

דמותה של ג'ורדן מקדיר (בגילומה של אמנדה פיט) התבססה באופן חופשי על , לשעבר נשיאת מחלקת הבידור של רשת ABC, שהייתה יועצת בסדרה.

הסכסוך בין רשת הבידור הבדיונית NBS לבין FCC בנוגע לשפה לא מצונזרת של חיילים אמריקאים באפגניסטן מקבילה להחלטה של מספר תחנות-בת של PBS לשדר במלואו את הסרט התיעודי המועמד לפרס אוסקר לסרט התיעודי הטוב ביותר "", למרות קנסות כבדים שעלולים היו להיגזר עליהן, וזאת בשל דברי גסויות לא ערוכים שבהם השתמשו חיילים אמריקאים המתארים את חוויותיהם בעיראק.

אחד המאפיינים ביצירותיו של סורקין הוא שילוב של סיפורים מאחורי הקלעים מהחיים האמיתיים בכתיבתו, ובסדרה "סטודיו 60" הדבר בא לידי ביטוי בפרקים האחרונים של הסדרה, אשר מתמקדים בקו עלילה בו מאט ודני צריכים לגייס עוד כסף לסדרה, ומנסים לעשות זאת באמצעות פרסום סמוי. סיפור זה משקף את המאבק של הסדרה בעולם האמיתי ואת ניסיונותיה המתמידים לקצץ בתקציב הסדרה וגם לייצר הכנסות נוספות. הפרסום הסמוי אמור היה לייצר הכנסות עבור הסדרה הבדיונית, כמו גם עבור הסדרה האמיתית, אולם ניסיון זה לא הצליח להציל את הסדרה, שבוטלה אחרי עונה אחת בלבד.

דמיון לרוק 30
שתי תוכניות אשר תוכננו לעלות לראשונה לשידור ברשת NBC בעונת סתיו 2006 - "רוק 30" ו-"סטודיו 60" - התמקדו באירועים המתרחשים מאחורי הקלעים של תוכנית מערכונים דמוית-סאטרדיי נייט לייב. קווי הדמיון בין שתי התוכניות הובילו לספקולציות שרק אחת מהן תגיע בסופו של דבר לשידור. אלק בולדווין, כוכב "רוק 30", אמר: "אהיה המום אם NBC תשדר את שתי התוכניות. ולשלנו יש משימה קשה יותר, כקומדיה, כי אם זה לא מצחיק, זהו זה". , אז נשיא חטיבת הבידור של NBC, הביע תמיכה בטינה פיי - היוצרת, התסריטאית, המפיקה והכוכבת של "רוק 30", והתייחס למצב באופן הבא:

עדויות לחפיפה של נושאי הסדרות, כמו גם לסכסוך ביניהן, צצו כאשר אהרון סורקין ביקש מלורן מייקלס לאפשר לו לצפות ב"סאטרדיי נייט לייב" במשך שבוע, בקשה שמייקלס דחה. למרות זאת, סורקין שלח לפיי פרחים לאחר ש-NBC הודיעה שתשדר את שתי הסדרות, ואיחל לה בהצלחה עם "רוק 30". פיי אמרה ש"זה פשוט מזל רע בשבילי שבניסיון הראשון שלי בפריים טיים אני מתמודדת מול התסריטאי החזק ביותר בטלוויזיה. התבדחתי שזה יהיה הפיילוט הטוב ביותר ששודר אי פעם ב. ואז "טריו" בוטלה".

למרות שהרייטינג של "רוק 30" בעונה הראשונה היה נמוך מזה של "סטודיו 60", "סטודיו 60" הייתה יקרה יותר להפקה. "סטודיו 60" בוטלה לאחר עונה אחת, בעוד ש"רוק 30" חודשה, ובסופו של דבר נמשכה שבע עונות ו-138 פרקים, שהאחרון שבהם שודר ב-31 בינואר 2013.

פרקים

תגובות וביקורות

פרסים ומועמדויות
ב-2007 הסדרה זכתה בפרס אמי לבידור בפריים טיים בשל הופעת אורח של השחקן ג'ון גודמן. בנוסף, הסדרה הייתה מועמדת למספר פרסי אמי, סטלייט, גילדת הכותבים של אמריקה, גילדת הבמאים האמריקאית ועוד.

צפייה ביתית

קישורים חיצוניים


 הערות שוליים 

קטגוריה:NBC: סדרות טלוויזיה
קטגוריה:דרמות קומיות אמריקאיות
קטגוריה:האחים וורנר: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2006
קטגוריה:תוכניות טלוויזיה שמתרחשות בלוס אנג'לס